শেহতীয়াকৈ আমেৰিকাৰ ছান ডিয়েগ' চিৰিয়াখানাত এটা মাইকী কেলিফ'ৰ্নিয়ান কনডৰে মতা চৰাইৰ সৈতে সহবাস নকৰাকৈয়ে কণী পাৰি পোৱালি জগাবলৈ সক্ষম হৈছে।
চিৰিয়াখানাখনত সংঘটিত এই ঘটনাত সাধাৰণ লোকসকল আচৰিত হৈ পৰিছে যদিও বিজ্ঞানীসকলে পিছে এই ঘটনাত বিশেষ আচৰিত হোৱা নাই।
বিচিত্ৰ প্ৰকৃতিত কেতিয়াবা মতা জীৱৰ সৈতে সহবাস নকৰাকৈয়েই মাইকী জীৱই কণী অথবা পোৱালি জন্ম দিব পাৰে।
ইতিমধ্যে এই কথাৰ প্ৰমাণ জোক, সাপ , ছাৰ্ক , বিভিন্ন প্ৰজাতিৰ মাছৰ ক্ষেত্ৰতো ঘটা দেখা গৈছে। মতা সংগী অবিহনে মাইকী জীৱই পোৱালি বা কণী জন্ম দিয়াৰ এই পৰিঘটনাক বিজ্ঞানৰ ভাষাত parthenogenesis বুলি কোৱা হয়।
বিজ্ঞানীসকলৰ মতে parthenogenesis ৰ ঘটনাত মাইকী জীৱৰ একোটা কোষে মতা জীৱৰ শুক্ৰাণুৰ দৰে আচৰণ কৰিবলৈ লয় আৰু সেই কোষৰ সৈতে মাইকী জীৱৰ ডিম্বাণুৰ মিলন ঘটি কণী বা পোৱালিৰ জন্ম হয়।
বিশ্বত এনে ঘটনা খুব কমেইহে ঘটে যদিও ছান ডিয়েগ'ৰ চিৰিয়াখানাখনত শেহতীয়াকৈ এনে ঘটনাই ঘটিছে।
উল্লেখ্য কেলিফ'ৰ্নিয়ান কনডৰ চৰাই বিধ বিশ্বৰ দুস্প্ৰাপ্য চৰাই বোৰৰ মাজৰে এবিধ।
দক্ষিণ-পশ্চিম আমেৰিকাত আৰ মেক্সিকোত পোৱা এই চৰাইভিধৰ সংখ্যা লক্ষণীয় ভাবে হ্ৰাস পাই আহিছে।
১৯৮০ চনত মাত্ৰ কেইটামান কেলিফ'ৰ্নিয়ান কনডৰ চৰাইহে বন্য অৱস্থাত আছিল।
কিন্তু সংৰক্ষণৰ পদক্ষেপ গ্ৰহণ কৰাৰ পিছতে চৰাইবিধৰ সংখ্যা কিছু বৃদ্ধি পাইছে।
ছান ডিয়েগ'ৰ চিৰিয়াখানাৰ ঘটনাটো American Genetic Association's Journal of Heredity শেহতীয়াকৈ প্ৰকাশ পাইছে।
Northeast Now Exclusive: চৰকাৰৰ এটা ভুল নীতিৰ মাৰাত্মক ফল ভুগিব নেকি আৰক্ষীৰ লগতে মহানগৰবাসীয়ে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
